Imtella' Jannar 2, 2021 Il-Fondazzjoni Relationships are Forever ħadmet fuq diversi proġetti biex tgħin lin-nies jibnu relazzjonijiet sani. Fl-aħħar sentejn, il-fondazzjoni, flimkien ma' numru ta' professjonisti, żviluppat it-therapy cards, li mistennija jkunu ta' għajnuna kbira kemm għall-counsellors kif ukoll għall-klijenti tagħhom, minn tfal sa adulti. Il-Cards ta' Terapija ser jagħtu daqqa t'id lill-counsellors biex jgħinu lill-klijenti tagħhom jidentifikaw dak li qed iħossu, għala qed jgħixu dawn is-sentimenti u f'liema sitwazzjoni, kif ukoll x'ser jaghmlu biex isolvu d-diffikultà li jinsabu fiha, kif spjega ma' TVM il-Counsellor Benjamin Calleja. "Fihom stampi apposta biex jelevaw li jkunu għaddejjin minnhom il-klijenti , jgħinuhomm u jippruvaw iqabblu dak li qed iħossu mal-istampa. Barraminhekk fuq wara tal-cards hemm mistoqsijiet li jistaqsu lilhom infushom il-klijenti u huma open questions." Il-proċess biex ġew żviluppati dawn il-cards ħa madwar sentejn. "Kien hemm grupp ta' counsellors li qalulna 'min jaf kieku nżvuluppaw sett ta' cards li jistgħu jużaw fit-terapija?' u aħna bħalma dejjem ngħidu ahna lesti biex naħdmu flimkien u ngħaqadna tim ta' professjonisti counsellors, social workers li huma warranted, u wara sentejn riċerka ħloqna dan is-sett ta' cards," spjega Julian Sant Fournier minn Relationships are Forever Foundation. Il-Fondazzjoni Relationships are Forever żviluppat dawn il-cards biex kemm jista' jkun tgħin persuni jfiqu mill-weġgħat tagħhom biex jgħixu kemm jista' jkun ħajja sana. "It-terapista, il-counsellor l-ewwel li ser jgħinu lilha nfisha, meta hi tkun fehmithom il-cards kif ser jaħdmu, hi tkun kapaċi tgħin il-klijent tagħha kemm jekk tkun tifla, tifel, adulta, tista' tgħin lil kulħadd bihom u minn ser jieħu l-għajnuna ser ikun aktar open mat-terapista," qalet Joanna Sant Fournier. Il-Fondazzjoni ser torganizza korsijiet apposta għal dawk kollha interessati li jużaw il-cards ta' terapija biex jgħinu lill-persuni li jeħtieġu proċess ta' fejqan. Iktar tagħrif jinkiseb minn www.therapycards.org